joelniklaus/EU_Wikipedias huggingface dataset:
Γαριζίν

Γαριζίν ή Γερεζίν είναι βουνό της Παλαιστίνης με υψόμετρο 881 μέτρα και βρίσκεται στην Δυτική Όχθη νότια της πόλης Ναμπλούς (της βιβλικής πόλης Συχέμ) .

Τοποθεσία

Το όρος  Γαριζίν  βρίσκεται 50 χιλιόμετρα βόρεια της Ιερουσαλήμ στην αρχαία επαρχία της Σαμάρειας. Μαζί με το δίδυμο όρος  Εβάλ  σχηματίζουν μια κοιλάδα από την οποία διέρχονται οι κύριοι οδοί της περιοχής. Η  θέση του αποτελεί κομβικό και στρατηγικό σημείο της επαρχίας,  γεγονός που αναφέρεται στην Παλαιά Διαθήκη. Συγκεκριμένα  όταν οι ισραηλίτες έκαναν την πρώτη είσοδο τους στην γη Χαναάν  έλαβαν εντολή από τον  Μωυσή κάποιοι εξ αυτών   να ανέβουν στο όρος Γαριζίν και τελετουργικά να απαγγείλουν ευλογίες προς τον λαό του Ισραήλ.

Βιβλικές και ιστορικές αναφορές

 Αναφορά στο όρος Γαριζίν υπάρχει και στο βιβλίο της Παλαιάς Διαθήκης   «Ιησούς του Ναυή» 

Αναφορά για το όρος υπάρχει και στο βιβλίο της Παλαιάς Διαθήκης   «ΚΡΙΤΑΙ» και αναφέρεται στη γνωστή παραβολή του Ιωάθαμ  (γιος του Γεδεών)

Αναφορές έχουμε επίσης από τον ιστορικό Ιώσηπο:
Στο έργο  του Ιουδαϊκός Πόλεμος/Βιβλίο Γ,307.Συγκεκριμένα μετά την Βαβυλωνιακή αιχμαλωσία  στα μέσα περίπου του 5 π.Χ αιώνα οι Σαμαρείτες  έστησαν έναν ναό πάνω στο όρος Γαριζείν υποστηρίζοντας ότι εκεί ήταν η πραγματική θέση του ναού του Θεού και όχι στην Ιερουσαλήμ, καθιστώντας με αυτό τον τρόπο το βουνό ιερό τόπο.
Στο έργο του Ιουδαϊκή αρχαιολογία/Βιβλίο ΙΓ, 255-256. Αποτέλεσμα του γεγονότος ήταν να  ξεκινήσουν οι Σαμαρείτες  πολεμικές αψιμαχίες με τους Ισραηλίτες. Τον  2ο π.Χ  αιώνα  ο βασιλιάς του Ισραήλ Ιωάννης Υρκανός κατορθώνει να υποτάξει τους Σαμαρείτες και να καταστρέψει τον ναό εκ θεμελίων .

Ρωμαϊκά και χριστιανικά χρόνια

Με την  υποδούλωση του Ισραήλ  στους Ρωμαίους  η Σαμαρειτική  θρησκεία   άρχισε να αναβιώνει. Ήταν κάτι προσωρινό γιατί οι Ρωμαίοι κατέστρεψαν  τον ναό και στα ερείπια της βιβλικής  Συχέμ  που βρίσκονταν  στους πρόποδες του βουνού  ίδρυσαν την ρωμαϊκή πόλη  «Φλάβια Νεάπολη». Μετά  την καθιέρωση του χριστιανισμού (313  μ.Χ)   ξανάρχισε η θρησκευτική αναγέννηση  με την ταυτόχρονη εδραίωση της Σαμαρειτικής κοινωνίας στο όρος Γερεζίν. 
Στα τέλη του  5ου  μ.Χ  αιώνα  ο αυτοκράτορας του Βυζαντίου Ζήνων  έκτισε πάνω στο όρος μια εκκλησία προς τιμήν της Παναγίας. Τις εργασίες τις συνέχισε και ο Ιουστινιανός Α´ ο οποίος κατασκεύασε αμυντικούς πύργους για να προφυλάξει το μοναστήρι από τις Σαμαρειτικές εξεγέρσεις . Αποτέλεσμα ήταν η καταστροφή του ναού των Σαμαρειτών στο όρος  καθώς και η έναρξη της παρακμής της θρησκευτικής τους κοινότητας.

Σήμερα
Οι αρχαιολογικές έρευνες πάνω στο όρος έχουν αναδείξει σε μια έκταση 10 στρεμμάτων  εκτός των άλλων ευρημάτων, τα ερείπια της βυζαντινής εκκλησίας καθώς και ερείπια από περιφραγμένο οικισμό ελληνιστικής  περιόδου.
Κάθε Πάσχα η ολιγάριθμη πλέον κοινότητα των Σαμαρειτών ανέρχεται  στο όρος και πραγματοποιεί  εκεί την Πασχαλινή θυσία , έθιμο που προσελκύει πολλούς προσκυνητές.

Σημειώσεις

Παραπομπές 

Γεωγραφία της Βίβλου
Βίβλος
Κάρλος Αλβαράδο

Ο Κάρλος Αλβαράδο Κεσάδα (Carlos Alvarado Quesada, 14 Ιανουαρίου 1980-) είναι πολιτικός και συγγραφέας από την Κόστα Ρίκα, ο οποίος υπηρέτησε ως πρόεδρος της χώρας από το 2018 έως το 2022. Είναι μέλος του Κόμματος Δράσης των Πολιτών (PAC). Προηγουμένως υπηρέτησε ως υπουργός Εργασίας και Κοινωνικής Ασφάλειας στη διάρκεια της προεδρίας του Λουίς Γκιγέρμο Σολίς.

Ο 38χρονος Αλβαράδο έγινε ο νεότερος σε ηλικία εν ενεργεία πρόεδρος από την εποχή του Αλφρέδο Γκονσάλες Φλόρες το 1914, ο οποίος όταν έγινε πρόεδρος ήταν 36 ετών. Ορκίστηκε πρόεδρος στις 8 Μαΐου 2018.

Παραπομπές 

Πρόεδροι της Κόστα Ρίκα
Δημοτική Πινακοθήκη Αγρινίου

Η Δημοτική Πινακοθήκη Αγρινίου είναι πινακοθήκη που βρίσκεται στο Αγρίνιο. Εγκαινιάστηκε το 2013 και αποτελεί πλέον μια από τις σημαντικότερες δομές πολιτισμού της πόλης. Διαθέτει συλλογή έργων σύγχρονης τέχνης (Ι. Μόραλης, Τέτσης, Κοκκινίδης, Θόδωρος, Ψυχοπαίδης, κλπ), ενώ παράλληλα παρουσιάζει εκθέσεις Ιδρυμάτων και διακεκριμένων Ελλήνων δημιουργών.

Παραπομπές 

Αγρίνιο
Πλείαι

Οι Πλείαι (), επίσης γνωστή ως Παλαιά, ήταν πόλη της Αρχαίας Λακωνίας, η οποία αναφέρεται από τον Λίβιο ως η τοποθεσία όπου ο Νάβις στρατοπέδευσε το 192 ΠΚΕ. Πιθανώς να ευρισκόταν εντός της πεδιάδας της Λευκής, η οποία ευρισκόταν μεταξύ των Ακριών και του Ασωπού. Η ονομασία της τοποθεσίας εμφανίζεται εντός επιγραφής.

Η τοποθεσία της ευρίσκεται νοτιοδυτικά της σημερινής Απιδέας.

Παραπομπές 

Οικισμοί στην Αρχαία Λακωνία
Εγκαταλελειμμένοι οικισμοί στην Ελλάδα
Τιτάνη (Σικυώνα)

Η Τιτάνη ή Τίτανα ήταν πόλη στη Σικυωνία, επί της αριστερής όχθης του Ασωπού, σε απόσταση 60 σταδίων από τη Σικυώνα, καθώς και 40 από τον Φλειούντα. Ευρισκόταν επί της κορυφής λόφου, όπου ο Τιτάνας, αδερφός του Ηλίου, λέγεται πως κατοικούσε, ενώ έδωσε την ονομασία του στη συγκεκριμένη τοποθεσία. Ήταν γνωστή λόγω της παρουσίας ναού του Ασκληπιού, ο οποίος φέρεται να ανεγέρθηκε από τον Αλέξανδρο, υιό του Μαχάονα, ο οποίος ήταν υιός του Ασκληπιού. Ο συγκεκριμένος ναός υφίστατο, ακόμη, την εποχή του Παυσανία (2ος αιώνας), στο μέσον ενός άλσους αποτελούμενου από κυπαρίσσια, εντός του οποίου οι υπηρέτες του θεού παρείχαν ιατρικές υπηρεσίες σε ασθενείς οι οποίοι είχαν μεταβεί εκεί για την ανάρρωσή τους. Εντός του ναού ευρίσκονταν αγάλματα του Ασκληπιού και της Υγείας, καθώς και των ηρώων Αλεξάνορα και Ευαμερίονα. Υφίσταται, επίσης, ναός προς τιμήν της Αθηνάς στη Τιτάνη, ο οποίος ευρισκόταν επί ενός λόφου, ενώ φιλοξενούσε ένα παλαιό ξύλινο άγαλμα της θεάς. Κατεβαίνοντας από τον λόφο υφίστατο ένα ιερό αφιερωμένο στους Ανέμους. 

Η τοποθεσία ευρίσκεται πλησίον του σημερινού χωριού της Τιτάνης Κορινθίας.

Παραπομπές 

Οικισμοί στην Αρχαία Πελοπόννησο
Εγκαταλελειμμένοι οικισμοί στην Ελλάδα
Τοποθεσίες της Ελληνικής Μυθολογίας
Αρχαίοι ελληνικοί αρχαιολογικοί τόποι στην Ελλάδα
Σικυώνα
Τίμοθι Τσεριγιότ

Ο Τίμοθι Τσεριγιότ (γενν. 20 Νοεμβρίου 1995) είναι Κενυάτης δρομέας μεσαίων αποστάσεων. Κέρδισε το αργυρό μετάλλιο στο Παγκόσμιο Πρωτάθλημα Στίβου 2017 στο Λονδίνο, στα 1500 μέτρα ανδρών.

Ατομικά ρεκόρ 

 Ανοιχτός στίβος

 800 μέτρα – 1:45.92 (Ναϊρόμπι 2014)
 1500 μέτρα – 3:28.41 (Μονακό 2018)
 Μίλι – 3:49.64 (Γιουτζίν 2017)

Παραπομπές 

 Τίμοθι Τσεριγιότ στη Διεθνή Ένωση Ομοσπονδιών Κλασικού Αθλητισμού.

Κενυάτες αθλητές του στίβου
Δρομείς μεσαίων αποστάσεων
Κάτοχοι μεταλλίων του Παγκοσμίου Πρωταθλήματος Στίβου
Αργυροί Ολυμπιονίκες του στίβου
Λάκκωμα Σαμοθράκης

Για οικισμό της Ελλάδας με το ίδιο όνομα δείτε: Λάκκωμα Χαλκιδικής

Το Λάκκωμα είναι πεδινό χωριό της Σαμοθράκης σε υψόμετρο 100 μέτρων.

Γεωγραφία

Το Λάκκωμα βρίσκεται προς στα νοτιοδυτικά του νησιού και είναι κτισμένο ανάμεσα σε δύο πλαγιές σε περιοχή γεμάτο ελιές. Απέχει 9 χλμ. ΝΑ. από το λιμάνι της Καμαριώτισσας και 9 χλμ. Ν. από τη Σαμοθράκη (Χώρα). Οι κάτοικοι του χωριού ασχολούνται με τη γεωργία και κυρίως τη συγκομιδή ελιάς. Γι΄αυτό στην περιοχή σώζονται τρία παλιά ελαιοτριβεία (λαδόμυλοι), που αποτελούν δείγματα της σαμοθρακιώτικης πρωτοβιομηχανικής αρχιτεκτονικής (1900-1920) και ήταν σε λειτουργία μέχρι το 1985, οπότε αντικαταστάθηκαν από σύγχρονα. Στα νοτιοανατολικά του χωριού υπάρχει η παραλία της Παχιάς Άμμου, η οποία είναι η μοναδική αμμώδης παραλία του νησιού και από την οποία ξεκινούν τουριστικά σκάφη  για θαλάσσιες εκδρομές στα νότια μέρη του νησιού (Κατάρτι, Σπηλιές, Βάτο, Κρεμαστό, Γριάς τα Πανιά και Γυαλί). Στην ίδια περιοχή είναι και το εξωκλήσι της Παναγίας της Κρημνιώτισσας, που οφείλει το όνομά του από τον απόκρημνο βράχο πάνω στον οποίο είναι χτισμένο και διαθέτει μαγευτική θέα προς το Βόρειο Αιγαίο.

Διοικητικά
Το Λάκκωμα αναφέρεται επίσημα ως οικισμός το 1918 με το ΦΕΚ 116Α-28/05/1918  ως μέρος της τότε κοινότητας Ξηροποτάμου που τότε υπαγόταν στο νομό Λέσβου. Το 1923 αποσπάται και υπάγεται στο νομό Έβρου. Σύμφωνα με το σχέδιο Καλλικράτης υπάγεται στο Δήμο Σαμοθράκης και σύμφωνα με την απογραφή 2011 έχει πληθυσμό 317 κατοίκους.

Προσωπικότητες 
 Ζωή Τηγανούρια, μουσικοσυνθέτρια και ακορντεονίστα

Παραπομπές

Εξωτερικοί σύνδεσμοι 
 Παναγία η Κρημνιώτισσα από τον ιστότοπο https://web.archive.org/web/20170707024614/http://www.greece.terrabook.com/

Σαμοθράκη
Χωριά του νομού Έβρου
Προφήτης Ηλίας Σαμοθράκης

Για οικισμούς της Ελλάδας με το ίδιο όνομα δείτε: Προφήτης Ηλίας (αποσαφήνιση)

Ο Προφήτης Ηλίας είναι ημιορεινός οικισμός της Σαμοθράκης.

Γεωγραφία - Αξιοθέατα 

Ο Προφήτης Ηλίας βρίσκεται στα νοτιοδυτικά του νησιού και είναι χτισμένος στην πλαγιά του λόφου του Προφήτη Ηλία σε υψόμετρο 360 μ. με θέα προς Ίμβρο, Λήμνο και Άγιο Όρος. Είναι το πιο ορεινό χωριό του νησιού, με σπίτια παραδοσιακής αρχιτεκτονικής και οι  μόνιμοι κάτοικοί του ασχολούνται με τη γεωργία και κυρίως την κτηνοτροφία. Απέχει 12,5 χλμ. νότια της Χώρας. Βόρεια του χωριού, στη τοποθεσία "Μανταλ’ Παναγιά",  σε αντέρεισμα της κορυφής Άι-Λιάς και μέχρι το χείμαρρο  Ξηροπόταμο έχουν βρεθεί ιερό γυναικείας θεότητας (πιθανόν της Αρτέμιδος) από τα αρχαϊκά μέχρι τα ρωμαϊκά χρόνια και αρχαίο λατομείο.

Ονομασία - Διοικητικά
Το παλιό όνομα μέχρι το 1928 ήταν Κουρμπέτι και με αυτό αναφέρεται επίσημα το 1918 στο ΦΕΚ 116Α-28/05/1918 να προσαρτάται στην τότε κοινότητα Ξηροποτάμου και να υπάγεται στο νομό Λέσβου. Το 1923 αποσπάται και υπάγεται στο νομό Έβρου. Σύμφωνα με το σχέδιο Καλλικράτης υπάγεται στο Δήμο Σαμοθράκης και σύμφωνα με την απογραφή 2011 έχει πληθυσμό 189 κατοίκων.

Παραπομπές

Εξωτερικοί σύνδεσμοι 
 Η ανασκαφή στην Παναγιά Τ' Μάνταλ της Σαμοθράκης το 1993 

Σαμοθράκη
Χωριά του νομού Έβρου
Ξηροπόταμος Σαμοθράκης

Ο Ξηροπόταμος είναι οικισμός της Σαμοθράκης, ο οποίος βρίσκεται χτισμένος στις νότιες πλαγιές του όρους Σάος, ανάμεσα από το λιμάνι της Καμαριώτισσας και το χωριό Λάκκωμα. Τα μικρά σπίτια του χωριού είναι χτισμένα μέσα στην καταπράσινη φύση, κατά μήκος του ρέματος του Ξηροπόταμου, που είναι και το μεγαλύτερο της περιοχής. Απέχει 10 χλμ. νότια της Χώρας και κατά την απογραφή του 2011 είχε πληθυσμό 29  κατοίκων, αν και πριν από πενήντα χρόνια το χωριό έσφυζε από ζωή και ήταν από τα μεγαλύτερα στο νησί.

Παραπομπές

Σαμοθράκη
Χωριά του νομού Έβρου
Ποταμιά Σαμοθράκης

Για οικισμούς της Ελλάδας με το ίδιο όνομα δείτε: Ποταμιά 

Η Ποταμιά είναι πεδινός οικισμός της Σαμοθράκης που βρίσκεται κοντά στις βορειοδυτικές ακτές νησιού και είναι κτισμένος δίπλα στην επαρχιακή οδό Καμαριώτισσας - Παλαιόπολης. Απέχει 6,5 χλμ. βορειοδυτικά από τη Χώρα. Σύμφωνα με το σχέδιο Καλλικράτης υπάγεται στο δήμο Σαμοθράκης και με την απογραφή του 2011 είχε πληθυσμό 6 κατοίκους. Αναγνωρίστηκε επίσημα ως οικισμός το 2001.

Παραπομπές

Σαμοθράκη
Χωριά του νομού Έβρου
Μακρυλιές Σαμοθράκης

Οι Μακρυλιές είναι οικισμός της Σαμοθράκης που βρίσκεται στα νοτιοδυτικά του νησιού. Κατά την απογραφή του 2011 είχε πληθυσμό 12 κατοίκων και απέχει 8,6 χλμ. νότια από τη Χώρα.

Παραπομπές

Σαμοθράκη
Χωριά του νομού Έβρου
Pnickies

Το Pnickies (ιαπωνικά: ぷにっきいず) είναι arcade βιντεοπαιχνίδι παζλ που αναπτύχθηκε από την Capcom και την Compile και κυκλοφόρησε από την πρώτη τον Ιούνιο του 1994 για τα CP System και CP System II.

Τρόπος παιχνιδιού 

Το παιχνίδι παίζεται με τρόπο παρόμοιο με τα παιχνίδια Tetris. Από το επάνω μέρος της οθόνης πέφτουν κουτάκια, τα οποία ο παίκτης καλείται να ταιριάξει ανά χρώμα, ώστε να τα κάνει να εξαφανιστούν. Σταδιακά, ο ρυθμός με τον οποίο πέφτουν τα κουτάκια επιταχύνεται. Αν τα κουτάκια ταιριαστούν σωστά, τότε ενώνονται μεταξύ τους και εξαφανίζονται. Το παιχνίδι τελειώνει είτε αν ο παίκτης κερδίσει τουλάχιστον 100 βαθμούς, είτε αν η οθόνη γεμίσει μέχρι επάνω κουτάκια. Μπορούν να παίξουν ταυτόχρονα μέχρι δύο παίκτες.

Παραπομπές

Εξωτερικοί σύνδεσμοι 

 Pnickies στο Arcade-museum

Arcade παιχνίδια
Βιντεοπαιχνίδια του 1994
Βιντεοπαιχνίδια της Capcom
Βιντεοπαιχνίδια παζλ
Άραπλος

Η Άραπλος ήταν αρχαία ελληνική πόλη στη Θράκη, ευρισκόμενη εντός της περιοχής της Θρακικής Χερσονήσου.

Δείτε επίσης 
Αρχαίες ελληνικές αποικίες στη Θράκη

Παραπομπές 

Αρχαίες ελληνικές αποικίες στη Θρακική Χερσόνησο
Ελαιούς (Βιθυνία)

Ο Ελαιούς () ή Ελαίος () ήταν αρχαίο εμπόριον ή τόπος συναλλαγών επί των ακτών της Βιθυνίας, στις εκβολές ομώνυμου ποταμού. Ο Ελαιούς ευρισκόταν σε απόσταση 120 σταδίων δυτικά της Κάλης.

Ευρίσκεται επί των βόρειων ακτών της σημερινής Τουρκίας, στις εκβολές του ομώνυμου ποταμού.

Παραπομπές 

Οικισμοί στη Βιθυνία
Εγκαταλελειμμένοι οικισμοί στην Τουρκία
Ιστορία της Επαρχίας του Ζονγκουλντάκ
Ελαιούς (Καρία)

Ο Ελαιούς ήταν πόλη επί των ακτών του Κόλπου της Δωρίδας, στην αρχαία Δωρίδα της Μικράς Ασίας, όπως αναφέρεται από τον Πλίνιο τον Πρεσβύτερο. Η τοποθεσία της, αργότερα, βρισκόταν εντός της περιοχής της Καρίας, ενώ, σήμερα, βρίσκεται εντός της Τουρκίας. Προσπάθεια έχει γίνει μεταξύ ακαδημαϊκών προκειμένου να αποδειχθεί ποιον κόλπο ο Πλίνιος κατονομάζει ως Κόλπο της Δωρίδας, με πιθανότερο εξ'αυτών να είναι ο Κεραμεικός Κόλπος.

Παραπομπές 

Οικισμοί στην Αρχαία Καρία
Εγκαταλελειμμένοι οικισμοί στην Τουρκία
Χαμένες αρχαίες πόλεις
Θέωση

Στην Ανατολική Ορθοδοξία, θέωση ή θεοποίηση είναι διαδικασία μετασχηματισμού που έχει ως στόχο την ομοιότητα ή ένωση με το Θεό, όπως διδάσκεται από την Ανατολική Ορθόδοξη Εκκλησία και τις Ανατολικές Καθολικές Εκκλησίες. Ως διαδικασία μετασχηματισμού, η θέωση προκαλείται από τις συνέπειες της κάθαρσης (καθαρισμός του νου και του σώματος) και της θεωρίας («φωτισμός» με το «όραμα» του Θεού). Σύμφωνα με την Ανατολική χριστιανική διδασκαλία, η θέωση είναι σκοπός της ανθρώπινης ζωής. Θεωρείται εφικτή μόνο μέσω μιας συνέργειας (ή συνεργασίας) μεταξύ της ανθρώπινης δραστηριότητας και των άκτιστων ενεργειών (ή λειτουργιών) του Θεού.

Σύμφωνα με τον Μητροπολίτη Ιερόθεο, η υπεροχή της θέωσης στην Ανατολική Ορθόδοξη Χριστιανική θεολογία συνδέεται άμεσα με το γεγονός ότι η Ανατολική Χριστιανική θεολογία βασίζεται σε μεγαλύτερο βαθμό από τη Λατινική Καθολική θεολογία στον τομέα των άμεσων πνευματικών ιδεών των αγίων ή των μυστικιστών της εκκλησίας παρά την προφανώς πιο ορθολογική σκέψη της Δύσης. Οι ανατολικοί Χριστιανοί θεωρούν ότι "κανείς που δεν ακολουθεί την πορεία της ένωσης με τον Θεό μπορεί να είναι θεολόγος" με την ορθή έννοια. Έτσι η θεολογία στον ανατολικό χριστιανισμό δεν αντιμετωπίζεται κυρίως ως ακαδημαϊκή επιδίωξη. Αντ'αυτού, βασίζεται στην εφαρμοσμένη αποκάλυψη (βλέπε γνωσιολογία) και η πρωταρχική επικύρωση ενός θεολόγου θεωρείται η κατοχή μιας άγιας και ασκητικής ζωής αντί για πνευματική κατάρτιση ή ακαδημαϊκή διαπίστευση (βλέπε το λήμμα Σχολαστικισμός).

Παραπομπές 

Ορθοδοξία
Θρησκευτική ορολογία
Κατσαμπάς Σαμοθράκης

Ο Κατσαμπάς είναι παράλιος οικισμός της Σαμοθράκης, ο οποίος βρίσκεται στα βόρεια παράλια του νησιού με υψόμετρο 18 μέτρα. Είναι κτισμένος δίπλα στην Παλαιόπολη και στην επαρχιακή οδό Καμαριώτισσας - Πηγών Σαμοθράκης. Απέχει 5 χλμ. ΒΑ. από το λιμάνι της Καμαριώτισσας και 4 χλμ. Β. από τη Σαμοθράκη (Χώρα). Περιλαμβάνεται στις απογραφές από το 1991 ως μέρος του Δήμου Σαμοθράκης. Σύμφωνα με την απογραφή 2011 έχει μόνιμο πληθυσμό 15 κατοίκους.

Παραπομπές

Σαμοθράκη
Χωριά του νομού Έβρου
Εθνικό Αρχείο (Βραζιλία)

Το Εθνικό Αρχείο της Βραζιλίας είναι το κεντρικό στοιχείο του συστήματος διαχείρισης αρχείων (SIGA) στη Βραζιλία. Δημιουργήθηκε στις 2 Ιανουαρίου 1838 και έχει την έδρα της στο Ρίο ντε Τζανέιρο. Σύμφωνα με το νόμο των αρχείων (νόμος 8.159) της 8ης Ιανουαρίου 1991, έχει καθήκον να οργανώνει, να αποθηκεύει, να διατηρεί, να δίνει πρόσβαση και να αποκαλύπτει την κληρονομιά της ομοσπονδιακής κυβέρνησης, εξυπηρετώντας το κράτος και τους πολίτες. 

Η συλλογή του Εθνικού Αρχείου περιέχει 55 χιλιόμετρα γραπτών κειμένων. 2.240.000 φωτογραφίες και αρνητικά. 27.000 εικονογραφήσεις, κινούμενα σχέδια. 75.000 χάρτες και σχέδια. 7000 δίσκοι και 2000 μαγνητικές ταινίες ήχου. 90.000 ρολά φιλμ και 12.000 βιντεοταινίες. Διαθέτει επίσης μια βιβλιοθήκη που ειδικεύεται στην ιστορία, τα αρχεία, την επιστήμη των πληροφοριών, το διοικητικό δίκαιο και τη δημόσια διοίκηση, με περίπου 43.000 βιβλία και βιβλία, 900 εφημερίδες και 6.300 σπάνιες δουλειές.

Παραπομπές
Καλλιράχη Θάσου

Η Καλλιράχη είναι χωριό της Θάσου. Σύμφωνα με την απογραφή του 2011, το χωριό έχει πληθυσμό 1.018 κατοίκων. Το χωριό βρίσκεται σε μέσο ύψος 145 μ. πάνω από την επιφάνεια της θάλασσας, στη δυτική πλαγιά του Όρους Μεταμόρφωση. Κατά την παράδοση, πάνω σε ένα λόφο πάνω από το χωριό βρίσκεται ο τάφος του Σαββέλιου (fl. περί 215), ιερέας και θεολόγος εκδιωγμένος στο νησί της Θάσου ως αιρετικός. Στα δυτικά του χωριού (2,5 χλμ.) βρίσκεται το παραλιακό χωριό Σκάλα Καλλιράχης, όπου βρισκόταν το αρχικό χωριό του δέκατου έκτου αιώνα, πριν εγκαταλειφθεί και οι κάτοικοί του αναζητήσουν καταφύγιο στην ενδοχώρα, λόγω πειρατικών επιδρομών.

Η κύρια οικονομική δραστηριότητα των κατοίκων βασίζεται στον τουρισμών και στις φυτείες ελαιώνων στη γύρω περιοχή του χωριού.

Παραπομπές

Εξωτερικοί σύνδεσμοι 
 Επίσημη ιστοσελίδα δήμου Θάσου

Δήμος Θάσου
Καμπορόσο

Το Καμπορόσο (Camporosso) είναι μια ιταλική κωμόπολη 5.602 κατοίκων και βρίσκεται στην επαρχία της Ιμπέρια στη Λιγουρία. Είναι ο όγδοος μεγαλύτερος δήμος της επαρχίας με βάση τον αριθμό των κατοίκων.

Γεωγραφία 
Η περιοχή του Camporosso βρίσκεται στην Ιταλική Ριβιέρα ανάμεσα στο Σαν Ρέμο και το Μόντε Κάρλο, όπου έχει θέα στη θάλασσα της Λιγουρίας για μια μικρή έκταση περίπου 300μ, η τελευταία μεταξύ των λιγότερο εκτεταμένων στην Ιταλία. Εκτείνεται στην κοιλάδα που βρίσκεται στη δεξιά πλευρά του ποταμού Nervia, και στους πρόποδες του λόφου που χωρίζει την κοιλάδα του Roia.

Στην περιοχή του Camporosso βρίσκεται ένας φυσικός οικότοπος κοινοτικού ενδιαφέροντος, στο στόμιο του ποταμού Nervia.

Σημεία Ενδιαφέροντος

Εκκλησιαστικά μνημεία 

 Ο ενοριακός ναός του Ευαγγελιστή Μάρκου βρίσκεται στο ιστορικό κέντρο. Χτίστηκε τον 15ο αιώνα και διευρύνθηκε τον 18ο. Το καμπαναριό  που χρονολογείται από τον 19ο αιώνα, ανακαινίστηκε πρόσφατα. Στο εσωτερικό του υπάρχουν πολλά έργα ζωγραφικής και ένα ξύλινο άγαλμα του Αγίου Μάρκου από τον 16ο αιώνα.
 Η εκκλησία "Neri" (ή Suffragio). Το κτίριο βρίσκεται κάτω από την πλατεία Garibaldi, την κεντρική πλατεία του ιστορικού κέντρου της πόλης. Στην πρόσοψη, βρίσκεται, από το 1787, το ρολόι  της εκκλησίας του Αγίου Μάρκου.
 Η εκκλησία του Αγίου Πέτρου, που χρονολογείται από τον 11ο αιώνα, δίπλα από το νεκροταφείο, είναι ένα κτίριο σε ροµανικό στυλ με ένα ενιαίο σηκό με ημικυκλική αψίδα.
 Η εκκλησία dei Bianchi (ή dell'Annunziata) του 16ου αιώνα, κοσμείται από ένα τριγωνικό καμπαναριό και εσωτερικές τοιχογραφίες που χρονολογούνται από τον 17ο αιώνα.
 Το παρεκκλήσι του Αγίου Φραγκίσκου του Camporosso στην περιοχή της Braie.
 Το παρεκκλήσι της Παναγίας του Χιονιού του 1436, στον οικισμό Ciaixe.
Το παρεκκλήσι  του Αγίου Ιακώβου στο χωριό San Giacomo.
 Ο ενοριακός ναός της Αγίας Τριάδος του 1689 στον οικισμό Trinità.

Υποδομές και μεταφορές

Δρόμοι 

Η περιοχή του Camporosso διασχίζεται κυρίως από τον επαρχιακό δρόμο 64, ο οποίος στο νοτιότερο τμήμα συνδέεται με την Εθνική Οδό 1 Via Aurelia, στα σύνορα με την Ventimiglia και συνεχίζει βόρεια προς Dolceacqua.

Σημειώσεις

Παραπομπές

Πόλεις της Λιγουρίας
Παναγία Θάσου

Η Παναγία είναι χωριό της Θάσου. Βρίσκεται στα βορειοδυτικά του νησιού, ανατολικά του Υψάριου Όρους (1.204 μ.) σε υψόμετρο 300 μ. Το χωριό είναι ένα δημοφιλές τουριστικό σημείο λόγω της γειτνίασής του με την Ποταμιά και το παραθαλάσσιο θέρετρο της Σκάλας Ποταμιάς και της Σκάλας Παναγίας. Τα τουριστικά αξιοθέατα περιλαμβάνουν παραδοσιακά κτίρια του χωριού και σιντριβάνια από το ρέμα γλυκού νερού με την πηγή του στο Υψάριο Όρος που διασχίζει το χωριό.  Το χωριό επίσης διαθέτει μια παραθεριστική περιοχή, εν ονόματι Χρυσή Αμμουδιά ή αλλιώς Σκάλα Παναγίας (παλαιότερα Αυλάκια) όπου ήταν και το λιμάνι του χωριού πριν αρκετά χρόνια, στην περιοχή Καλύβες. Πλέον έχει αναπτυχθεί ταχύτητα με ξενοδοχειακές μονάδες. Τέλος διαθέτει δημοτικό camping.

Εικόνες

Παραπομπές

Εξωτερικοί σύνδεσμοι 
 Επίσημη ιστοσελίδα δήμου Θάσου

Δήμος Θάσου
Ακαδημία Νεπάλ Μπάσα

Η Ακαδημία Νεπάλ Μπάσα είναι οργάνωση για τα Νεπάλ Μπάσα. Προωθεί τα Νεπάλ Μπάσα και αποσκοπεί στην ανάπτυξη της γλώσσας. Ωστόσο, προς το παρόν καταγράφει και κάνει συστηματική μελέτη του πολιτισμού των Νεβάρ πριν να είναι πολύ αργά και ξεχαστεί και χαθεί λόγω των αλλαγών και του εκσυγχρονισμού, της ταχείας βελτίωσης στην πληροφορική, των συστημάτων μεταφορών και επικοινωνιών και τις επιπτώσεις του μικτού και εισαγόμενου πολιτισμού.

Ιστορία 
Στις 18 Ιανουαρίου 1992, η Νεπάλ Μπάσα Παρισάντ οργάνωσε συμπόσιο με διακεκριμένους επιστήμονες, διανοούμενους, συγγραφείς, καλλιτέχνες και κοινωνικούς λειτουργούς της κοινότητας των Νεβάρ για να συζητήσουν σχετικά με την ανάγκη δημιουργίας ενός έγκυρου ακαδημαϊκού ιδρύματος που θα εργάζεται συστηματικά για τη διατήρηση και την προώθηση της Νεπάλ Μπάσα και της πολιτιστικής κληρονομιάς των Νεβάρ.

Στις 5 Σεπτεμβρίου 1992, συνέβη η επίσημη έγκριση του καταστατικού της ακαδημίας Νεπάλ Μπάσα ενώ εγκρίθηκε και το Ακαδημαϊκό Συμβούλιο, με μέγιστο αριθμό 75 μελών. Στη συνέχεια, η Ακαδημία Νεπάλ Μπάσα ιδρύθηκε ως αυτοδιοικούμενο νομικό πρόσωπο.

Έργα 
Τα έργα της ακαδημίας περιλαμβάνουν:

 Κατασκευή σχολείων που θα διδάσκονται τα Νεπάλ Μπάσα
 Συγγραφή βιβλίων στα Νεπάλ Μπάσα
 Παροχή υποτροφιών σε φοιτητές
 Ντανιαχίρα Σίρπα

Παραπομπές

Εξωτερικοί σύνδεσμοι 
 Επίσημη ιστοσελίδα

Νεπάλ
Βαχίντ Τζαλιλβάντ

Ο Βαχίντ Τζαλιλβάντ (Vahid Jalilvand, περσικά: وحید جلیلوند) είναι Ιρανός σκηνοθέτης, σεναριογράφος και ηθοποιός. Γεννήθηκε στην Τεχεράνη στις 11 Μαρτίου του 1976 .  Έχει σπουδάσει σκηνοθεσία θεάτρου στο Πανεπιστήμιο της Τεχεράνης, ενώ ξεκίνησε την καριέρα του ως ηθοποιός σε ηλικία 15 ετών . Η πρώτη του σκηνοθετική δουλειά στον κινηματογράφο ήταν η ταινία Wednesday, May 9 (2015) (Chaharshanbeh, 19 Ordibehesht), η οποία έλαβε διακρίσεις και βραβεία σε διάφορα κινηματογραφικά φεστιβάλ, μεταξύ των οποίων και στο Διεθνές Φεστιβάλ Κινηματογράφου Βενετίας . Η επόμενη ταινία του ήταν η Περίπτωση Συνείδησης (2017) (Bedoune Tarikh, Bedoune Emza) η οποία έλαβε επίσης πολλά διεθνή βραβεία, μεταξύ των οποίων το Βραβείο Σκηνοθεσίας στο Διεθνές Φεστιβάλ Κινηματογράφου Βενετίας και τα Βραβεία FIPRESCI Καλύτερης Ταινίας και Αργυρός Αλέξανδρος στο 58ο Φεστιβάλ Κινηματογράφου Θεσσαλονίκης . Η Περίπτωση Συνείδησης αποτελεί την επίσημη πρόταση του Ιράν για το Όσκαρ Καλύτερης Ξενόγλωσσης Ταινίας 2019.

Αναφορές

Εξωτερικοί σύνδεσμοι 

  

Ιρανοί σεναριογράφοι
Ιρανοί σκηνοθέτες κινηματογράφου
Μάρβιν Τζόουνς (καλαθοσφαίριση)

Ο Μάρβιν Ζερμέιν Τζόουνς (αγγλικά: Marvin Jermaine Jones, γενν. 8 Οκτωβρίου 1993) είναι Αμερικανός επαγγελματίας καλαθοσφαιριστής, ο οποίος αγωνίζεται ως σέντερ για τον Π.Α.Ο.Κ.

Κολεγιακή σταδιοδρομία

Επαγγελματική σταδιοδρομία 
Η πρώτη του ομάδα στην Ευρώπη ήταν ο Κολοσσός Ρόδου της ελληνικής Basket League. Με τον Κολοσσό, είχε μέσο όρο 10.4 πόντους, 6.2 ριμπάουντ και 1 τάπα ανά αγώνα.

Στις 15 Ιουνίου του 2018, υπέγραψε διετές συμβόλαιο με τη σλοβενική Ολίμπια.

Στις 14 Αυγούστου 2019, εντάχθηκε στην τουρκική Σοκάρ Πετκίμ.

Στις 15 Νοεμβρίου 2019, εντάχθηκε στην σλοβενική Κρκα.

Στις 28 Ιανουαρίου 2020, εντάχθηκε στον Προμηθέα Πατρών, όπου αντικατέστησε τον Αμερικανό Οκτάβιους Έλις.

Στις 17 Ιουλίου 2020, ανακοινώθηκε η απόκτησή του από το Περιστέρι, με συμβόλαιο 1+1 χρόνων.

Παραπομπές

Εξωτερικοί σύνδεσμοι 
 Προφίλ στο ESPN.com
 Προφίλ στο RealGM.com

Αμερικανοί καλαθοσφαιριστές
Σέντερ
Καλαθοσφαιριστές Κολοσσού Ρόδου
Καλαθοσφαιριστές Α1 Εθνικής Ελλάδας
Ξένοι καλαθοσφαιριστές στην Ελλάδα
Καλαθοσφαιριστές ελληνικών συλλόγων
Καλαθοσφαιριστές Ολύμπια Λιουμπλιάνας
Καλαθοσφαιριστές Αδριατικής Λίγκας
Καλαθοσφαιριστές σλοβενικών συλλόγων
Καλαθοσφαιριστές τουρκικών συλλόγων
Καλαθοσφαιριστές ΚΚ Κρκα
Καλαθοσφαιριστές Προμηθέα Πατρών
Καλαθοσφαιριστές Περιστερίου
Καλαθοσφαιριστές ΠΑΟΚ
Ραμόν Χάρις

Ο Ραμόν Χάρις (Ramon Harris, γενν. στις 26 Μαΐου 1988) είναι Αμερικανός επαγγελματίας καλαθοσφαιριστής, ο οποίος αγωνίζεται ως σμολ φόργουορντ/πάουερ φόργουορντ για τον Κολοσσό Ρόδου.

Κολεγιακή σταδιοδρομία 
Ο Χάρις έπαιξε κολεγιακή καλαθοσφαίριση με τους Κεντάκι Γουάιλντκατς από το 2006 έως το 2010.

Επαγγελματική σταδιοδρομία 

Στις 15 Αυγούστου 2017, εντάχθηκε στον Κολοσσό Ρόδου της Α1 Εθνικής.

Στις 30 Ιουλίου 2018, υπέγραψε συμβόλαιο με τον Άρη Θεσσαλονίκης.

Τον Αύγουστο του 2019, υπέγραψε με το Ρέθυμνο.

Παραπομπές

Εξωτερικοί σύνδεσμοι 

 Προφίλ στο ESPN.com
 Προφίλ στο Eurobasket.com
 Προφίλ στο realgm.com

Αμερικανοί καλαθοσφαιριστές
Σμολ φόργουορντ
Πάουερ φόργουορντ
Καλαθοσφαιριστές Τροταμούνδος ντε Καραμπόμπο
Καλαθοσφαιριστές βενεζουελάνικων συλλόγων
Καλαθοσφαιριστές Φορτ Γουέιν Μαντ Αντς
Καλαθοσφαιριστές D-League
Καλαθοσφαιριστές αμερικανικών συλλόγων
Καλαθοσφαιριστές ΒΓ Γκέτινγκεν
Καλαθοσφαιριστές Πρωταθλήματος Γερμανίας
Καλαθοσφαιριστές γερμανικών συλλόγων
Καλαθοσφαιριστές Ράγιος ντε Ερμοσίγιο
Καλαθοσφαιριστές μεξικανικών συλλόγων
Καλαθοσφαιριστές Αϊόβα Ένερτζι
Καλαθοσφαιριστές Γκραντ Ράπιντς Ντράιβ
Καλαθοσφαιριστές Κολοσσού Ρόδου
Καλαθοσφαιριστές Α1 Εθνικής Ελλάδας
Καλαθοσφαιριστές ελληνικών συλλόγων
Ξένοι καλαθοσφαιριστές στην Ελλάδα
Καλαθοσφαιριστές Άρη
Καλαθοσφαιριστές Ρεθύμνου
Γκάρι Μπελ

Ο Γκάρι Μπελ (Gary Bell Jr., γενν. στις 12 Οκτωβρίου 1992) είναι Αμερικανός επαγγελματίας καλαθοσφαιριστής, ο οποίος αγωνίζεται ως σούτιγνκ γκαρντ. Η τελευταία του ομάδα ήταν ο Άρη Θεσσαλονίκης.

Κολεγιακή σταδιοδρομία 
Ο Μπελ αγωνίστηκε με τους Γκονζάγκα Μπούλντογκς από το 2001 έως το 2015.

Επαγγελματική σταδιοδρομία 
Ο Μπελ ξεκίνησε την επαγγελματική σταδιοδρομία του τη σεζόν 2015-16, με την πολωνική Σιάρκα Ταρνόμπζεγκ. 

Στη συνέχεια, μετακινήθηκε στην Ρόσα Ράντομ, επίσης στο Πρωτάθλημα Πολωνίας, πριν ενταχθεί στη γαλλική Σολέ Μπασκέτ. 

Τη σεζόν 2017-18, εντάχθηκε στον Άρη Θεσσαλονίκης. Στις 28 Ιουνίου 2018, ανανέωσε το συμβόλαιο του με την ομάδα για ακόμη μία σεζόν.

Παραπομπές

Εξωτερικοί σύνδεσμοι 

 Προφίλ στο Twitter
 Προφίλ στο FIBA Champions League
 Προφίλ στο RealGM.com
 Προφίλ στο Eurobasket.com
 Προφίλ στο Γαλλικό Πρωτάθλημα 

Αμερικανοί καλαθοσφαιριστές
Σούτινγκ γκαρντ
Καλαθοσφαιριστές ΑΣΚ ΚΣ Σιάρκα Ταρνόμπζεγκ
Καλαθοσφαιριστές Πρωταθλήματος Πολωνίας
Καλαθοσφαιριστές πολωνικών συλλόγων
Καλαθοσφαιριστές Ρόσα Ράντομ
Καλαθοσφαιριστές Σολέ Μπασκέτ
Καλαθοσφαιριστές Πρωταθλήματος Γαλλίας
Καλαθοσφαιριστές γαλλικών συλλόγων
Καλαθοσφαιριστές Άρη
Καλαθοσφαιριστές Α1 Εθνικής Ελλάδας
Καλαθοσφαιριστές ελληνικών συλλόγων
Ξένοι καλαθοσφαιριστές στην Ελλάδα
Δώρα Παντέλη

Η Δώρα Παντέλη (Περιστέρι Αττικής, 26 Νοεμβρίου 1987), είναι Ελληνίδα πρώην καλαθοσφαιρίστρια και νυν αναλύτρια καλαθοσφαίρισης σε τηλεοπτικό δίκτυο. Ως αθλήτρια με ύψος 1,80μ. αγωνιζόταν στη θέση της Πάουερ φόργουορντ.

Σταδιοδρομία
Η ενασχόληση της με την καλαθοσφαίριση ξεκίνησε στην ηλικία των 12 ετών. 

Συνολικά στη σταδιοδρομία της αγωνίστηκε σε οκτώ συλλόγους. Έχει αγωνιστεί στον Παναθηναϊκό τις σεζόν 2010-2011 και 2015-2016, όταν και κατέκτησε τη δεύτερη θέση σε πρωτάθλημα και κύπελλο Ελλάδος. Ο πατέρας της υπήρξε αθλητής στον ποδοσφαιρικό Παναθηναϊκό. 

Η αθλητική της σταδιοδρομία διήρκεσε δεκαπέντε χρόνια. Αποσύρθηκε το 2016, σε ηλικία 29 ετών λόγω ''φόρτου εργασίας και ενασχόλησης με την ακαδημαϊκή και δημοσιογραφική της πορεία'' όπως η ίδια έχει δηλώσει.

Εκτός παρκέ 
Η Δώρα Παντέλη έχει associate's degree στις επιστήμες και στην προϊατρική. Τελείωσε τα τέσσερα χρόνια σπουδών με πτυχίο στην αγγλική φιλολογία και λογοτεχνία, ρητορική και παγκόσμια κουλτούρα με δύο υποειδικότητες: Η μία στο θέατρο και ό,τι έχει να κάνει με τις τέχνες, από ζωγραφική μέχρι μουσική, και η δεύτερη στις πολιτικές επιστήμες, νομική και φιλοσοφία. Επιπλέον, σπούδασε μεταπτυχιακά κλινική ψυχολογία και παράλληλα είναι βοηθός καθηγητή στο Πανεπιστήμιο στο τμήμα της ψυχολογίας.

Επίσης κάνει σχολιασμούς και αναλύσεις μπασκετικών αγώνων σε τηλεοπτικό δίκτυο, ενώ στις 19 Μαΐου 2019 έγινε η πρώτη γυναίκα που περιέγραψε αγώνα Ευρωλίγκα στην Ελλάδα (μικρό τελικό του Final Four της Βιτόρια), ενώ υπήρξε και η τέταρτη γυναίκα σε πανευρωπαϊκό επίπεδο.

Από τον Φεβρουάριο μέχρι τον Μάιο του 2021, συμμετείχε ως καθηγήτρια υγείας και ευεξίας στο μουσικό ριάλιτι του τηλεοπτικού σταθμού ΣΚΑΪ, House of Fame La Academia.

Παραπομπές

Εξωτερικοί σύνδεσμοι 
 

Ελληνίδες αθλήτριες της καλαθοσφαίρισης
Πάουερ φόργουορντ
Καλαθοσφαιρίστριες της εθνικής Ελλάδος νέων γυναικών
Καλαθοσφαιρίστριες ΔΑΣΑΛ
Καλαθοσφαιρίστριες ΠΑΟ
Καλαθοσφαιρίστριες Πρωτέα Βούλας
Καλαθοσφαιρίστριες Αστέρα Εξαρχείων
Καλαθοσφαιρίστριες Σουρμένων-Ελληνικού
Καλαθοσφαιρίστριες Αθηναϊκού
Καλαθοσφαιρίστριες Πανσερραϊκού
Τζόσεφ Έφορντ

Ο Τζόσεφ «Τζο» Έφορντ (Joseph "Joe" Efford, γενν. στις 29 Αυγούστου 1996) είναι Αμερικανός επαγγελματίας ποδοσφαιριστής, ο οποίος αγωνίζεται ως πλάγιος μέσος ή επιθετικός για τον Εργοτέλη.

Σταδιοδρομία

Τα πρώτα χρόνια 
Ο Έφορντ αποφοίτησε από το Λύκειο Dacula το 2014. Απέρριψε την υποτροφία ποδοσφαίρου από το κολέγιο UNCG και προτίμησε να ακολουθήσει επαγγελματική σταδιοδρομία στην Ευρώπη. Πέρασε αρκετά δοκιμαστικά στη Ρουμανία, πριν υπογράψει συμβόλαιο με την ΦΚ Μποτοσάνι τον Ιούνιο του 2014. Το συμβόλαιό του, ωστόσο, τερματίστηκε εντός του Ιουλίου.

Έφυγε από τη Ρουμανία ώστε να περάσει από μία σειρά νέων δοκιμαστικών στην Ισπανία, καταλήγοντας να προπονείται με τη Μαγιόρκα της Σεκούντα Ντιβιζιόν. Αφού πέρασε με επιτυχία ένα δοκιμαστικό δύο εβδομάδων, υπέγραψε συμβόλαιο με την ομάδα τον Σεπτέμβριο του 2014. Ωστόσο, προβλήματα με τη βίζα του τον κράτησαν μη διαθέσιμο για 7 μήνες, πριν τελικά πάρει την άδεια να παίξει στην Ισπανία.

Εργοτέλης 
Τον Σεπτέμβριο του 2017, δοκιμάστηκε από τον Εργοτέλη και έπεισε τον προπονητή Τάκη Γκώνια ώστε να υπογράψει συμβόλαιο με την ομάδα. Σκόραρε στο ντεμπούτο του στις 25 Οκτωβρίου 2017, στην εντός έδρας ήττα με 2-4 από τη Ξάνθη για το Κύπελλο Ελλάδας. Στη δωδέκατη συμμετοχή του με τους Κρητικούς στη Φούτμπολ Λιγκ, σημείωσε τα πρώτα του δύο γκολ στη διοργάνωση στις 5 Μαρτίου 2018, κατά τη διάρκεια της εκτός έδρας νίκης με 0-3 εναντίον της, επίσης, κρητικής ομάδας ΑΟ Χανιά−Κισσαμικός, εκ των οποίων, το πρώτο, σημειώθηκε μόλις 37 δευτερόλεπτα ύστερα από την έναρξη του αγώνα. Επίσης, έδωσε ασίστ στον συμπαίκτη του Ούγκο Κάιπερς για το γκολ του στο 13ο λεπτό. Συνολικά, είχε σημαντική συνεισφορά στον επιτυχημένο δεύτερο γύρο της ομάδας, για την αποφυγή του υποβιβασμού, σκοράροντας 7 γκολ σε 24 συμμετοχές, 20 από τις οποίες ξεκίνησε στο βασικό σχήμα.

Παραπομπές

Εξωτερικοί σύνδεσμοι 

 
Προφίλ στο Transfermarkt.com

Ποδοσφαιριστές από τις Ηνωμένες Πολιτείες Αμερικής
Επιθετικοί ποδοσφαιριστές
Ποδοσφαιριστές ΡΚΝ Μαγιόρκα
Ποδοσφαιριστές Εργοτέλη
Ποδοσφαιριστές Φούτμπολ Λιγκ (Ελλάδα)
Ξένοι ποδοσφαιριστές στην Ελλάδα
Ποδοσφαιριστές Σούπερ Λιγκ 2 Ελλάδας
Γλώσσες της Τρίπουρα

Η Γλώσσες της Τριπούρα, μιας πολιτείας στη Βορειοανατολική Ινδία, περιλαμβάνουν τα Βεγγαλικά ως επίσημη γλώσσα και σε πολλές άλλες μειονοτικές γλώσσες. Όπως και στην υπόλοιπη Ινδία, τα αγγλικά χρησιμοποιούνται για επίσημους σκοπούς. Τα βεγγαλικά είναι η πιο ομιλούμενη γλώσσα, λόγω της κυριαρχίας των Βεγγαλέζων στη πολιτεία. Η Κοκμπορόκ είναι επίσημη γλώσσα της πολιτείας και είναι εξέχουσα γλώσσα μεταξύ των φυλών.Στην πολιτεία Τρίπουρα χρησιμοποιούνται οι περισσότερες από τις γλώσσες της Ινδίας. Οι εγάλες γλώσσες σε σχέση με τον αριθμό ομιλητών στην απογραφή του 2001 είναι οι εξής:

Παραπομπές 

Γλώσσες της Ινδίας
Γλώσσες της Τρίπουρα
Οικονομία του Μονακό

Η οικονομία του Μονακό, της μικρής πόλης-κράτους που βρίσκεται στην ακτή της Μεσογείου Θάλασσας, στηρίζεται κατά βάση στον τουρισμό, καθώς αποτελεί ένα δημοφιλές θέρετρο, που προσελκύει τουρίστες λόγω των καζίνων του και του μεσογειακού κλίματός του.

Το Πριγκιπάτο προσπάθησε με επιτυχία να διαφοροποιήσει τις υπηρεσίες του και τις μικρές, υψηλής προστιθέμενης αξίας, μη ρυπογόνες βιομηχανίες του. Το κράτος δεν έχει φόρο εισοδήματος και με τη χαμηλό ποσοστό του φόρου επιχειρήσεων ευδοκιμεί ως φορολογικό καταφύγιο τόσο για τα άτομα που έχουν εγκατασταθεί εκεί όσο και για ξένες εταιρείες που εδραίουν σε αυτό. Το κράτος διατηρεί μονοπώλια σε διάφορους τομείς, συμπεριλαμβανομένου του καπνού, του τηλεφωνικού δικτύου και της ταχυδρομικής υπηρεσίας.

Το Μονακό δεν δημοσιεύει στοιχεία σχετικά με το εθνικό εισόδημα και γενικότερα επίσημες οικονομικές στατιστικές. Ωστόσο, εκτιμήσεις για το έτος 2011 τοποθετούν το ακαθάριστο εγχώριο προϊόν στα 5,748 δισεκατομμύρια δολάρια και το κατά κεφαλήν εισόδημα στα 188.409 δολάρια. Το ποσοστό ανεργίας το 2012 κυμαινόταν στο 2%. Το βιοτικό επίπεδο είναι υψηλό και σχεδόν συγκρίσιμο με εκείνο των ευημερούντων γαλλικών μητροπολιτικών περιοχών.

Φορολογικός παράδεισος
Το Μονακό δεν επιβάλλει φόρο εισοδήματος σε ιδιώτες. Η απουσία φόρου εισοδήματος φυσικών προσώπων στο πριγκιπάτο, έχει προσελκύσει πολλούς πλούσιους υπηκόους άλλων ευρωπαϊκών χωρών, που αντλούν το μεγαλύτερο μέρος του εισοδήματός τους από δραστηριότητες εκτός του Μονακό. Διασημότητες όπως οι οδηγοί της Formula 1 προσελκύουν το μεγαλύτερο μέρος της προσοχής, αλλά η συντριπτική πλειοψηφία των πλουσίων είναι λιγότερο γνωστοί επιχειρηματίες.

Το 2000 μια έκθεση των Γάλλων βουλευτών, Αρνώ Μοντεμπού και Βινσέν Πιγιόν, υποστήριξε ότι το Μονακό είχε χαλαρές πολιτικές όσον αφορά τη νομιμοποίηση εσόδων από παράνομες δραστηριότητες, συμπεριλαμβανομένης της περίφημης χαρτοπαικτικής λέσχης του, και ότι η κυβέρνηση του Μονακό ασκούσε πολιτική πίεση στο δικαστικό σώμα προκειμένου τέτοια εικαζόμενα εγκλήματα να μην διερευνούνται ορθά.

Το 1998 ο Οργανισμός Οικονομικής Συνεργασίας και Ανάπτυξης (ΟΟΣΑ) εξέδωσε μια πρώτη έκθεση σχετικά με τις συνέπειες των χρηματοπιστωτικών συστημάτων των φορολογικών παραδείσων. Το Μονακό δεν εμφανίστηκε στον κατάλογο αυτών των εδαφών μέχρι το 2004, όταν ο ΟΟΣΑ κατήγγειλε το Μονακό, καθώς και την Ανδόρα, το Λίχτενσταϊν, τη Λιβερία και τις Νήσους Μάρσαλ, υπογραμμίζοντας την έλλειψη συνεργασίας όσον αφορά την αποκάλυψη και τη διαθεσιμότητα των χρηματοοικονομικών πληροφοριών.

Το 2000, η ​​Ομάδα Οικονομικής Δράσης για το Ξέπλυμα Βρώμικου Χρήματος (FATF) δήλωσε ότι: «το σύστημα καταπολέμησης της νομιμοποίησης εσόδων από παράνομες δραστηριότητες στο Μονακό είναι περιεκτικό. Ωστόσο, χώρες που διεξάγουν έρευνες για σοβαρά εγκλήματα που συνδέονται και με φορολογικά ζητήματα αντιμετωπίζουν δυσκολίες στο Μονακό». Το 2003, το Διεθνές Νομισματικό Ταμείο (ΔΝΤ) χαρακτήρισε το Μονακό, μαζί με άλλες 36 χώρες, ως φορολογικό παράδεισο. Στον ίδιο χαρακτηρισμό έχει προβεί και το Συμβούλιο της Ευρώπης.

Παραπομπές

Οικονομία του Μονακό
Σμίλτσενα Παλαιολογίνα

Η Σμίλτσενα Παλαιολογίνα, ήταν Βυζαντινή πριγκίπισσα και αυτοκράτειρα-Τσαρίνα της Βουλγαρίας.

Ήταν κόρη του σεβαστοκράτορα Κωνσταντίνου Παλαιολόγου (αδελφού του Αυτοκράτορα Μιχαήλ Η΄) και της συζύγου του Ειρήνης (Κομνηνής Λασκαρίνας) Βράναινας. Δεν είναι γνωστό το μικρό της όνομα· έχει μείνει στην ιστορία σαν Σμίλτσενα (βουλγαρικά: жената на Смилец), δηλαδή η «σύζυγος του Σμίλετς».

Άγνωστο πότε παντρεύτηκε τον Σμίλετς, αλλά εκείνη την εποχή ήταν ένας Βογιάρος, που κατείχε μεγάλη περιοχή στο σημερινό Σλίβεν. Το 1292 ο Σμίλετς και η Παλαιολογίνα ανέβηκαν στον θρόνο της Βουλγαρίας, μετά τον θάνατο του Γεώργιου Τέρτερ Α΄. Μετά τον θάνατο του συζύγου της, στον θρόνο ανέβηκε ο 9χρονος γιος της Ιβάν· η Σμίλτσενα προσπάθησε να διασφαλίσει τα δικαιώματά του και έκανε συμμαχία με τον Αλντιμίρ, αδελφό του πρώην ηγεμόνα Γεωργίου Τέρτερ Α΄, στον οποίο έδωσε σύζυγο την κόρη της Μαρίνα. Επίσης προσπάθησε να συνάψει συμμαχία με το βασιλιά της Σερβίας Στέφανο Μιλούτιν, χωρίς όμως επιτυχία. Ακόμη εξουδετέρωσε τους αδελφούς του Σμίλετς, Ράντοσλαβ και Βοϊσίλ, που κατέφυγαν στην Κωνστντινούπολη . Με την εισβολή του Μογγόλου Τσάκα κατέφυγε με τον γιο της στην Αυλή του Αλντιμίρ. Όταν την ίδια περίοδο ο Θεόδωρος Σβετοσλάβ έγινε νέος τσάρος της Βουλγαρίας, η Σμίλτσενα ζήτησε ανεπιτυχώς βοήθεια από τους Ρωμαίους· έκτοτε δεν αναφέρεται ξανά το όνομά της.. 
 
Παιδιά της με τον Σμίλετς ήταν:
 Ιβάν, αυτοκράτορας της Βουλγαρίας το 1298-1299/1300
 Τεοντόρα βασίλισσα της Σερβίας.
 Μαρίνα, παντρεύτηκε τον Αντιμίρ.

Παραπομπές 

Σμιλτσενα
Βυζαντινοί του 14ου αιώνα
Σύζυγοι Βουλγάρων ηγεμόνων
Φεντερίκο Μακέντα

Ο Φεντερίκο Μακέντα (Ρώμη, 22 Αυγούστου 1991) είναι επαγγελματίας ποδοσφαιριστής, που αγωνίζεται ως επιθετικός για λογαριασμό της τουρκικής Ανκαραγκουτσού.

Συλλογική Καριέρα 
Ο Μακέντα έκανε τα πρώτα ποδοσφαιρικά του βήματα στην ακαδημία της Λάτσιο, αλλά εντάχθηκε στη Μάντσεστερ Γιουνάιτεντ όταν έφτασε την ηλικία των 16 ετών το 2007. Υπέγραψε επαγγελματικό συμβόλαιο με τους κόκκινους διαβόλους τον Αύγουστο του 2008. Στο ντεμπούτο του με την φανέλα της Μάντσεστερ τον Απρίλιο του 2009, στην αναμέτρηση ενάντια στην Άστον Βίλα, σκόραρε το νικητήριο τέρμα. Ο Μακέντα πέρασε τα επόμενα δύο χρόνια στο περιθώριο της πρώτης ομάδας της Γιουνάιτεντ, πριν δοθεί δυο φορές με δανεισμό - πρώτα στη Σαμπντόρια στην Ιταλία το 2011 και στη συνέχεια στους Κουίν Παρκ Ρέιντζερς το 2012. Στην συνέχεια δόθηκε ως δανεικός στις ομάδες ΦφΜ Στουτγκάρδη, Ντονκάστερ Ρόβερς και Μπέρμιγχαμ Σίτι. Αφού απέτυχε να εισέλθει στην πρώτη ομάδα της Μάντσεστερ Γιουνάιτεντ, ο Μακέντα έφυγε στο τέλος του συμβολαίου του τον Ιούνιο του 2014 και εν συνεχεία μεταγράφηκε στην Κάρντιφ Σίτι. Πέρασε δύο χρόνια εκεί, έχοντας επίσης ένα σύντομο δανεισμό στην Νότιγχαμ Φόρεστ. Στη συνέχεια αγωνίστηκε 18 μήνες με την φανέλα της Νοβάρα στη Σέριε Β. 

Στις 3 Σεπτεμβρίου του 2018 υπέγραψε συμβόλαιο τριετούς διάρκειας με τον Παναθηναϊκό. Ο Ιταλός επιθετικός αποτέλεσε την μία και μοναδική μεταγραφή ξένου παίχτη στην οποία είχαν δικαίωμα να προβούν οι πράσινοι κατά την μεταγραφική περίοδο Ιουλίου - Αυγούστου 2018 λόγω των περιορισμών στις μεταγραφές που είχαν επιβληθεί στον σύλλογο.Σε 26 συμμετοχές στην Σουπερλίγκα σκόραρε συνολικά 10 τέρματα και 1 τέρμα στο ελληνικό κύπελλο σε 2 συνολικά συμμετοχές. Συνολικα 11 τέρματα σε 28 συμμετοχές με τελευταία γκολ τα 2 τέρματα που σημείωσε στις 5 μαϊου του 2019 στον αγώνα εναντίον του Παναιτωλικού στο ΟΑΚΑ.

Διεθνής Καριέρα 
Ο Μακέντα είναι πρώην Ιταλός διεθνής με τις ομάδες νέων, έχοντας κάνει εμφανίσεις για τις ομάδες κάτω των 16, 17, 19 ετών και 21. Όταν έκανε το ντεμπούτο στην ομάδα κάτω των 21 τον Αύγουστο του 2009 σε φιλικό αγώνα ενάντια στη Ρωσία και ήταν ο νεότερος παίκτης που το έκανε, σε ηλικία 17 ετών και 355 ημερών.

Παραπομπές

Εξωτερικοί σύνδεσμοι
Φεντερίκο Μακέντα σε ιστοσελίδα ΠΑΕ Παναθηναϊκός
Φεντερίκο Μακέντα στο transfermarkt
Φεντερίκο Μακέντα σε ιστοσελίδα Σούπερ Λίγκα 
Φεντερίκο Μακέντα στο soccerway

Ποδοσφαιριστές Μάντσεστερ Γιουνάιτεντ
Ποδοσφαιριστές ΟΚ Σαμπντόρια
Ποδοσφαιριστές Κουίνς Παρκ Ρέιντζερς
Ποδοσφαιριστές Ντονκάστερ Ρόβερς
Ποδοσφαιριστές ΦφΜ Στουτγκάρδη
Ποδοσφαιριστές Μπέρμιγχαμ Σίτι
Ποδοσφαιριστές Κάρντιφ Σίτι
Ποδοσφαιριστές Νότιγχαμ Φόρεστ
Ποδοσφαιριστές Νοβάρα Κάλτσιο
Ποδοσφαιριστές Εθνικής Ιταλίας U16
Ποδοσφαιριστές Εθνικής Ιταλίας U17
Ποδοσφαιριστές Εθνικής Ιταλίας U19
Ποδοσφαιριστές Εθνικής Ιταλίας Κ21
Ποδοσφαιριστές Παναθηναϊκού
Ιταλοί ποδοσφαιριστές
Επιθετικοί ποδοσφαιριστές
Ποδοσφαιριστές Σούπερ Λιγκ Ελλάδας
Ποδοσφαιριστές Πρέμιερ Λιγκ
Ποδοσφαιριστές Φούτμπολ Λιγκ (Αγγλία)
Ποδοσφαιριστές Σέριε Α
Ποδοσφαιριστές Σέριε Β
Ιταλοί ποδοσφαιριστές στο εξωτερικό
Ξένοι ποδοσφαιριστές στη Γερμανία
Κλειστό Γυμναστήριο Εθνικού Σταδίου Πάτρας

Το Κλειστό Γυμναστήριο «Κώστας Πετρόπουλος» (πρώην: Κλειστό Γυμναστήριο Εθνικού Σταδίου Πατρών) χρησιμοποιείται για διάφορα -ομαδικά και μη- αθλήματα και κυρίως για μπάσκετ, βόλλεϋ και χάντμπολ. Αποτελεί μέρος των εγκαταστάσεων του Παμπελοποννησιακού Εθνικού Αθλητικού Κέντρου (Π.Ε.Α.Κ.) Πάτρας, και βρίσκεται δίπλα ακριβώς στο Παμπελοποννησιακό Στάδιο, καθώς και παραπλεύρως του Κολυμβητηρίου «Αντώνιος Πέπανος», στην συνοικία Κουκούλι της Πάτρας. 

Αποτελεί ένα από τα πιο ιστορικά κλειστά γυμναστήρια της Πάτρας. Χρησιμοποιείται ως έδρα για διάφορους αγώνες αλλά και ως προπονητήριο, από πολλά αθλητικά σωματεία της πόλης.

Στις 4 Νοεμβρίου του 2019 το Διοικητικό Συμβούλιο (Δ.Σ.) του Π.Ε.Α.Κ. αποφάσισε το κλειστό γυμναστήριο να λάβει το όνομα του Κώστα Πετροπούλου, του μεγάλου Πατρινού πρώην διεθνή καλαθοσφαιριστή και νυν προπονητή του αθλήματος. Η μετονομασία του από "Κλειστό Γυμναστήριο Εθνικού Σταδίου Πάτρας" σε "Σάλα Κώστας Πετρόπουλος" πραγματοποιήθηκε με ειδική τελετή την 1η Φεβρουαρίου του 2020..

Παραπομπές

Εξωτερικοί σύνδεσμοι
 Πληροφορίες για το Κλειστό από τον επίσημο ιστότοπο του Π.Ε.Α.Κ. Πάτρας.

Κλειστά στάδια στην Ελλάδα
Γήπεδα καλαθοσφαίρισης στην Ελλάδα
Γήπεδα πετοσφαίρισης στην Ελλάδα
Γήπεδα χειροσφαίρισης στην Ελλάδα
Αθλητικές εγκαταστάσεις στην Πάτρα
Ευφροσύνη Παλαιολογίνα (κόρη Μιχαήλ Η΄)

Η Ευφροσύνη Παλαιολογίνα ήταν Βυζαντινή πριγκίπισσα, νόθα κόρη του αυτοκράτορα Μιχαήλ Η΄ και σύζυγος του Χάνου Νογκάι Χαν.

Το 1265 εισέβαλε στα εδάφη της Βυζαντινής αυτοκρατορίας ο Μογγόλος Νογκάι Χαν Χάνος της Χρυσής Ορδής και λεηλατούσε την Θράκη. Ο Αυτοκράτορας Μιχαήλ Η΄σύναψε μαζί του ειρήνη και ένας από τους όρους της ήταν να πάρει σύζυγο του την Ευφροσύνη. 

Οι πηγές της εποχής στέκονται ιδιαίτερα στον τρόπο διαβίωσης του Νογκάι Χαν ο οποίος ντυνόταν με υφάσματα από δέρματα ζώων , ζούσε νομαδική ζωή ενώ δεν υπήρχαν μόνιμοι οικισμοί στην επικράτεια του.

Παραπομπές 

Κόρες Βυζαντινών Αυτοκρατόρων
Ευφροσυνη
Βυζαντινοί του 13ου αιώνα
Φιλής Παλαιολόγος

Ο Φιλής Παλαιολόγος ήταν Βυζαντινός συγκλητικός και αριστοκράτης, μέλος της Οικογένειας των Παλαιολόγων.

Ο Φιλής αναφέρεται ως συγγενής του Αυτοκράτορα Ανδρόνικου Β΄, άγνωστο πως, καθώς δεν υπάρχει τίποτε γνωστό για τους προγόνους του και τη συγγένειά του με τον Αυτοκράτορα. Ήταν ασθενής στο σώμα, αλλά γενναίος και φιλότιμος στην ψυχή κατά τον Παπαρρηγόπουλο. 

Βλέποντας τους Οθωμανούς να λεηλατούν την Θράκη και μην αντέχοντας, ζήτησε από τον Αυτοκράτορα να συστήσει στρατιωτικό σώμα και να τους αντιμετωπίσει. Ο Αυτοκράτορας του έδωσε την άδεια και αμέσως ο Φιλής ετοίμασε τον στρατό του· συνάντησε τους Οθωμανούς κοντά στην Βιζύη, όπου λεηλατούσαν την περιοχή. Ο Φιλής ανάγκασε τους Οθωμανούς να υποχωρήσουν στην Καλλίπολη, όπου με το στρατιωτικό του σώμα -και με βοήθεια από τους Σέρβους- τους νίκησε, πιάνοντας πολλούς αιχμάλωτους. Τιμήθηκε από τον Αυτοκράτορα με το αξίωμα του πρωτοστράτορα.

Παραπομπές 

Φιλης
Πρωτοστράτορες
Βυζαντινοί του 14ου αιώνα
Ραχώνι Θάσου

Το Ραχώνι  είναι ένα χωριό στο νησί της Θάσου, με 726 κατοίκους. Το παλιό όνομα του χωριού είναι Βούλγαρο (Βουλγάρο).

Γεωγραφία
Το χωριό βρίσκεται στο βορειοδυτικό τμήμα της Θάσου στους βόρειους πρόποδες του Υψαρίου. Βρίσκεται 15 χλμ. Δυτικά του Λιμένα, της πρωτεύουσας του νησιού. Απέχει 3 χλμ.

Ιστορία
Το παλιό χωριό βρίσκεται 3 χιλιόμετρα νοτιοανατολικά του σημερινού και 7 χιλιόμετρα από τη θάλασσα, σε ένα μέρος με θέα σε αυτό. Στο χωριό σώζεται σήμερα η εκκλησία του " Αγίου Γεωργίου " από το 1779. Το χωριό αναφέρεται για πρώτη πρώτη φορά σε απογραφή του 1519 ως το τρίτο από τα πέντε χωριά της Θάσου (πρώτο Λιμένας στη συνέχεια ο Θεολόγος, Κάστρο Υψαρίου και η Καλλιράχη) με 86 οικογένειες. Η απογραφή του 1550 δείχνει 90 οικογένειες.

Παραπομπές 

Χωριά του νομού Καβάλας
Δήμος Θάσου
Όλγα Φαρμάκη

Η Όλγα Φαρμάκη (γενν. Αγρίνιο, 5 Αυγούστου 1985) είναι Ελληνίδα επιχειρηματίας πρώην μοντέλο, παρουσιάστρια, ραδιοφωνική παραγωγός, τραγουδίστρια και χορεύτρια.

Βιογραφικό 
Γεννήθηκε στο Αγρίνιο το 1985. Σε ηλικία 18 ετών εγκαταστάθηκε στην Άρτα για να σπουδάσει στο Τμήμα Γεωπονίας του Τ.Ε.Ι. Ηπείρου. Παράλληλα με τις σπουδές της, ξεκίνησε να ασχολείται επαγγελματικά με το χορό, ενώ υπήρξε μέλος στην ομάδα freestyle χορού του Νίκου Βουρλιώτη. Από το 2005, ξεκίνησε να δουλεύει ως μοντέλο, ενώ το 2006 έλαβε μέρος στο διαγωνισμό ομορφιάς Playmate of the year στο STAR, όπου έφτασε μέχρι την τελική εξάδα.

Τηλεόραση 
Αμέσως μετά το διαγωνισμό Playmate, επιλέχθηκε για τη θέση της συμπαρουσιάστριας του Ανδρέα Μικρούτσικου στο καθημερινό τηλεπαιχνίδι του ALPHA, «Το πιο μεγάλο παζάρι» τη σεζόν 2006-07. Την ίδια σεζόν ήταν επίσης και συμπαρουσιάστρια του Θέμου Αναστασίαδη στην εκπομπή του ΑΝΤ1, «Όλα», στην οποία παρέμεινε για τρεις τηλεοπτικές σεζόν μέχρι το 2009. Μετά από αρκετό διάστημα τηλεοπτικής αποχής, επανήλθε τη σεζόν 2015-2016 μέσω της πρωινής εκπομπής «Happy Day στον Alpha», όπου μαζί με την αδερφή της, Γωγώ, παρουσίαζε τη στήλη της μόδας. Τον Ιανουάριο του 2018, αποδέχτηκε την πρόταση του τηλεοπτικού σταθμού ΣΚΑΪ για να συμμετάσχει στο reality επιβίωσης «Survivor Greece». Ύστερα από τρεις μήνες στο παιχνίδι αποφάσισε να αποχωρήσει οικειοθελώς, στα τέλη Απριλίου του 2018, κατακτώντας την 18η θέση.

Τραγούδι 
Το 2008, ξεκίνησε να δουλεύει ως ραδιοφωνική παραγωγός στον ραδιοφωνικό σταθμό "Rythmos 949", όπου παρέμεινε μέχρι το 2009. Από το 2009 μέχρι το 2011 δούλεψε στον ραδιοφωνικό σταθμό MAD Radio.

Το 2009, ύστερα από πρόταση του DJ LAVA έκανε το ντεμπούτο της ως τραγουδίστρια με το κομμάτι "Έλα", ενώ το 2011 συνεργάστηκε ξανά με τον ίδιο καλλιτέχνη στο νέο του κομμάτι με τίτλο "Ως τα μεσάνυχτα". Τη σεζόν 2011-2012, συμμετείχε σε μουσικό σχήμα σε νυχτερινό κέντρο ως τραγουδίστρια, μαζί με τους Μαριάντα Πιερίδη, Νίκο Απέργη και TNS. Το καλοκαίρι του 2012, εμφανίστηκε στο νυχτερινό κέντρο Romeo.

Επιχειρηματικότητα 
Το 2011, δημιούργησε μαζί με την αδερφή της, Γωγώ Φαρμάκη, το site μόδας «Kisterss», το οποίο παράλληλα είναι και eshop ρούχων και αξεσουάρ. Το 2015, το γυναικείο περιοδικό Marie Claire βράβευσε το «Kisterss» ως το καλύτερο site μόδας στην Ελλάδα, χαρακτηρίζοντάς τις ιδιοκτήτριες ως «Το δίδυμο που παρακολουθεί στενά τις τάσεις της μόδας και μπορεί να κάνει κάθε outfit να δείχνει θηλυκό».

Modeling 
Ως μοντέλο, έχει κοσμήσει με την παρουσία της αρκετά εξώφυλλα σε περιοδικά, όπως Shape, Vmen, InStyle. Επίσης, έχει συμμετάσχει σε τηλεοπτικά διαφημιστικά, μεγάλων εταιρειών, όπως ΕΚΟ, Cosmote, Chevrolet, Nak και άλλων.

Προσωπική ζωή 
Έχει τρία μικρότερα αδέρφια: την Γωγώ, τον Μανούσο και τον Κώστα.

Από το 2017 μέχρι σήμερα, είναι σε σχέση με τον επιχειρηματία Σταύρο Μαντόπουλο. Στις 27 Ιανουαρίου 2021, γεννήθηκε το πρώτο τους παιδί, μια κόρη που θα ονομαστεί Μαρέττα.

Φιλμογραφία

Τηλεόραση

Music Videos

Διαφημιστικά σποτ

Παραπομπές 

Φωτομοντέλα
Ελληνίδες μοντέλα
Ελληνίδες επιχειρηματίες
PlayerUnknown's Battlegrounds

(No1 galeg)
Το PlayerUnknown's Battlegrounds (συντομογραφία: PUBG) είναι διαδικτυακό battle royale παιχνίδι πολλών παικτών. Εκδότης και δημιουργός είναι η PUBG Studios, θυγατρική της νοτιοκορεατικής Krafton. Το παιχνίδι βασίζεται σε προηγούμενες τροποποιήσεις που δημιουργήθηκαν από τον Μπρένταν "PlayerNunknown" Γκριν για άλλα παιχνίδια χρησιμοποιώντας ως πηγή έμπνευσης την ταινία Battle Royale και επεκτάθηκε σε αυτόνομο παιχνίδι κάτω από την δημιουργική καθοδήγηση του Γκριν. Στο παιχνίδι, μέχρι εκατό παίκτες πέφτουν με αλεξίπτωτο σε ένα νησί και ψάχνουν για όπλα και εξοπλισμό για να σκοτώσουν άλλους, αποφεύγοντας τον θάνατο. Η διαθέσιμη ασφαλής περιοχή στο χάρτη του παιχνιδιού μειώνεται σε μέγεθος με την πάροδο του χρόνου, κατευθύνοντας τους επιζώντες παίκτες σε αυστηρότερες περιοχές για να κάνουν μάχες. Ο τελευταίος παίκτης ή ομάδα κερδίζει τον γύρο.

Το παιχνίδι κυκλοφόρησε για πρώτη φορά στα Microsoft Windows μέσω του προγράμματος πρώιμης πρόσβασης beta του Steam το Μάρτιο του 2017, με πλήρη κυκλοφορία στις 20 Δεκεμβρίου του 2017. Τον ίδιο μήνα, το παιχνίδι κυκλοφόρησε από τα Microsoft Studios για το Xbox One μέσω του προγράμματος προεπισκόπησης παιχνιδιών Xbox, και κυκλοφόρησε επίσημα το Σεπτέμβριο του 2018. Την ίδια χρονιά κυκλοφόρησε μια έκδοση για το PlayStation 4, εκτός από δύο διαφορετικές εκδόσεις κινητών για Android και iOS. Το παιχνίδι έχει κάνει τεράστιες πωλήσεις όλων των εποχών, με πάνω από πενήντα εκατομμύρια αντίτυπα να πωλούνται σε όλες τις πλατφόρμες μέχρι τον Ιούνιο του 2018.

Το Battlegrounds έλαβε θετικά σχόλια από τους κριτικούς, που ωστόσο έκριναν ότι το παιχνίδι δεν ήταν πλήρως ολοκληρωμένο και είχε μερικά τεχνικά θέματα, παρουσίαζε νέους τύπους παιχνιδιού που προσπελάζονταν εύκολα από παίκτη οποιουδήποτε επιπέδου δεξιοτήτων και ότι έχει υψηλό επίπεδο replayability. Το παιχνίδι έλαβε διάφορες υποψηφιότητες για τον τίτλο Παιχνίδι της Χρονιάς, μεταξύ άλλων, και θεωρείται από τον Γκριν ως το καθοριστικό παιχνίδι του είδους battle royale. Αρκετά άλλα βιντεοπαιχνίδια, ακολουθώντας την επιτυχία του Battlegrounds, προσέφεραν τρόπους μάχης σε στυλ battle royale, ενώ εμφανίστηκαν επίσης ορισμένοι κλώνοι, κυρίως από την Κίνα. Η PUBG Studios έχει οργανώσει αρκετά μικρά τουρνουά και εισήγαγε εργαλεία εντός του παιχνιδιού για να βοηθήσει στη μετάδοση του παιχνιδιού στους θεατές, καθώς επιθυμούν να γίνει δημοφιλές esport.

Παραπομπές

Εξωτερικοί σύνδεσμοι 

 Επίσημη ιστοσελίδα

Βιντεοπαιχνίδια πολλαπλών παικτών
Βιντεοπαιχνίδια του Android
Βιντεοπαιχνίδια του 2017
Βιντεοπαιχνίδια του PlayStation 4
Βιντεοπαιχνίδια με Unreal Engine
Βιντεοπαιχνίδια του iOS
Βιντεοπαιχνίδια βολών τρίτου προσώπου
Βιντεοπαιχνίδια ανοικτού κόσμου
Βιντεοπαιχνίδια επιβίωσης
Βιντεοπαιχνίδια τακτικής βολών
Βιντεοπαιχνίδια των Windows
Βιντεοπαιχνίδια του Xbox One